CELEX: 32013R0086
Language: hr
Date: 2013-01-31 00:00:00
Title: Provedbena uredba Vijeća (EU) br. 86/2013 od 31. siječnja 2013. o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

18/Sv. 014
            
            
               HR
            
            
               Službeni list Europske unije
            
            
               269
            
         32013R0086
   
               L 032/5
            
            
               SLUŽBENI LIST EUROPSKE UNIJE
            
            
               31.01.2013.
            
         
      PROVEDBENA UREDBA VIJEĆA (EU) br. 86/2013
   od 31. siječnja 2013.
   o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 4.,
   budući da:
   
               (1)
            
            
               Vijeće je 1. kolovoza 2011. donijelo Uredbu (EU) br. 753/2011.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), 19. i 28. prosinca 2012. te 15. siječnja 2013. ažurirao je popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog I. Uredbi (EU) br. 753/2011 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. siječnja 2013.
      
         
            Za Vijeće
         
         
            Predsjednica
         
         C. ASHTON
         
      
   
   
      (1)  SL L 199, 2.8.2011., str. 1.
   PRILOG
   I.   Unos na popisu određenom u Prilogu I. Uredbi (EU) br. 753/2011 za dolje navedenu osobu zamjenjuje se niže navedenim unosom.
   
   A.   Pojedinci povezani s talibanima
   
   
      Badruddin Haqqani (alias Atiqullah).
   
      Adresa: Miram Shah, Pakistan. Datum rođenja: oko 1975.-1979. Mjesto rođenja: Miramshah, Sjeverni Waziristan, Pakistan. Ostali podaci: (a) operativni zapovjednik mreže Haqqani i član talibanske šure u Miram Shahu; (b) pomagao je voditi napade na ciljeve u jugoistočnom Afganistanu; (c) sin Jalaluddina Haqqanija, brat Sirajuddina Jallaloudinea Haqqanija i Nasiruddina Haqqanija, nećak Khalila Ahmeda Haqqanija; (d) navodno preminuo krajem kolovoza 2012. Datum uvrštenja na popis UN-a:11.5.2011.
   
      Dodatne informacije iz usmenog sažetka razloga uvrštenja na popis Odbora za sankcije:
   
   Badruddin Haqqani operativni je zapovjednik mreže Haqqani, militantne skupine povezane s talibanima koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana. Mreža Haqqani u prvim je redovima pobunjeničkih aktivnosti u Afganistanu i odgovorna je za mnoge važne napade. Vodstvo mreže Haqqani čine trojica najstarijih sinova njezinog osnivača Jalaluddina Haqqanija, koji se sredinom 1990-ih pridružio talibanskom režimu mule Mohammeda Omara. Badruddin je Jalaluddinov sin, a brat je Nasiruddina Haqqanija i Sirajuddina Haqqanija te je uz to nećak Mohammada Ibrahima Omarija i Khalila Ahmeda Haqqanija.
   Badruddin pomaže pri izvođenju napada na mete i jugozapadnom Afganistanu, koje izvršavaju pobunjenici povezani s talibanima i strani borci. Badruddin je član talibanske šure u Miram Shahu koja ima vlast nad aktivnostima mreže Haqqani.
   Vjeruje se da je Badruddin jedan od najvažnijih vojnih zapovjednika i osoba koje planiraju samoubilačke napade u mreži Haqqani i zapovijeda otprilike 1 000 vojnika. Mreža Haqqani odgovorna je za mnoge napade koji su se dogodili u istočnom Afganistanu i Kabulu. Badruddina se smatra izravno umiješanim u napade protiv stranih i afganistanskih snaga kao i protiv civila; usko surađuje s drugim terorističkim organizacijama kao što su Al Qaida i Islamski pokret Uzbekistana.
   Za Badruddina se vjeruje i da je vođa otmica za mrežu Haqqani. Odgovoran je za otmice brojnih Afganistanaca i stranih državljana u pograničnom području između Afganistana i Pakistana.
   II.   Brišu se unosi na popisu određenom u Prilogu I. Uredbi (EU) br. 753/2011 za niže navedene osobe.
   
   A.   Pojedinci povezani s talibanima
   
   
               1.
            
            
               Abdul Razaq Ekhtiyar Mohammad.
            
         
               2.
            
            
               Zabihullah Hamidi (alias Taj Mir).
            
         
               3.
            
            
               Abdul Wahab Abdul Ghafar (alias Abdul Wahab).